CELEX: 62017CA0332
Language: bg
Date: 2018-09-13 00:00:00
Title: Дело C-332/17: Решение на Съда (осми състав) от 13 септември 2018 г. (преюдициално запитване от Riigikohus — Естония) — Starman AS/Tarbijakaitseamet (Преюдициално запитване — Защита на потребителите — Директива 2011/83/ЕС — Член 21 — Потребителски договори — Телефонни комуникации — Практика на доставчик на телекомуникационни услуги да предлага на вече сключилите договор свои клиенти кратък телефонен номер за обслужване, за който се прилага по-висока от основната тарифа)

12.11.2018   
            
            
               BG
            
            
               Официален вестник на Европейския съюз
            
            
               C 408/24
            
         
      Решение на Съда (осми състав) от 13 септември 2018 г. (преюдициално запитване от Riigikohus — Естония) — Starman AS/Tarbijakaitseamet
      (Дело C-332/17) (1)
      
      ((Преюдициално запитване - Защита на потребителите - Директива 2011/83/ЕС - Член 21 - Потребителски договори - Телефонни комуникации - Практика на доставчик на телекомуникационни услуги да предлага на вече сключилите договор свои клиенти кратък телефонен номер за обслужване, за който се прилага по-висока от основната тарифа))
      (2018/C 408/30)
      Език на производството: естонски
      
         Запитваща юрисдикция
      
      Riigikohus
      
         Страни в главното производство
      
      
         Жалбоподател: Starman AS
      
         Ответник: Tarbijakaitseamet
      
         Диспозитив
      
      Член 21, първа алинея от Директива 2011/83/ЕС на Европейския парламент и на Съвета от 25 октомври 2011 година относно правата на потребителите, за изменение на Директива 93/13/ЕИО на Съвета и Директива 1999/44/ЕО на Европейския парламент и на Съвета и за отмяна на Директива 85/577/ЕИО на Съвета и Директива 97/7/ЕО на Европейския парламент и на Съвета следва да се тълкува в смисъл, че ако търговец е предоставил на всичките си клиенти един или няколко кратки телефонни номера, за които се прилага по-висока от основната тарифа, тази разпоредба не допуска сключилите договор с този търговец потребители да плащат повече от основната тарифа, когато се свързват по телефона с посочения търговец във връзка с този договор.
      
         (1)  ОВ C 256, 7.8.2017 г.